Gul (naqsh)
Gul — 1) islimiy naqsh; tabiatdagi gullarni naqqosh tomonidan uslublashtirib olingan tasviri. Naqsh mujassamotida uni toʻldiradi va jozibali qiladi hamda asosiy yoki ikkinchi darajali ahamiyatga ega boʻladi. G.lar murakkab (pistagul, koʻpbargli G. va b.) va oddiy (oygul, lolagul, paxtagul va b.) turlarga boʻlinadi. Amaliy sanʼatning barcha sohalarida qoʻllanadi; 2) naqsh soʻzi oʻrnida keng ishlatiladi. G. soʻziga naqsh nomi qoʻshib aytiladi (mas, G.i raftor, davra G. va b.).